CELEX: 62007CN0533
Language: et
Date: 2007-11-29 00:00:00
Title: Kohtuasi C-533/07: Eelotsusetaotlus, mille esitas Oberster Gerichtshof (Austria) 29. novembril 2007 — Falco Privatstiftung ja Thomas Rabitsch versus Gisela Weller-Lindhorst

9.2.2008   
            
            
               ET
            
            
               Euroopa Liidu Teataja
            
            
               C 37/15
            
         Eelotsusetaotlus, mille esitas Oberster Gerichtshof (Austria) 29. novembril 2007 — Falco Privatstiftung ja Thomas Rabitsch versus Gisela Weller-Lindhorst
   (Kohtuasi C-533/07)
   (2008/C 37/20)
   Kohtumenetluse keel: saksa
   Eelotsusetaotluse esitanud kohus
   Oberster Gerichtshof
   Põhikohtuasja pooled
   
      Hagejad: Falco Privatstiftung, Thomas Rabitsch
   
      Kostja: Gisela Weller-Lindhorst
   Eelotsuse küsimused
   
               1.
            
            
               Kas leping, millega intellektuaalsest varast tuleneva õiguse omanik annab lepingu teisele poolele õiguse kasutada seda õigust (litsentsileping), on leping „teenuste osutamiseks” nõukogu 22. detsembri 2000. aasta määruse (EÜ) nr 44/2001 (1) kohtualluvuse ja kohtuotsuste täitmise kohta tsiviil- ja kaubandusasjades (edaspidi: „määrus (EÜ) nr 44/2001”) artikli 5 lõike 1 punkti b tähenduses?
            
         
               2.
            
            
               Juhul kui vastus esimesele küsimusele on jaatav:
               
                           2.1.
                        
                        
                           Kas teenuseid osutatakse igas kohas liikmesriigis, kus on õiguse kasutamine lepingu kohaselt lubatud ning ka tegelikult toimub?
                        
                     
                           2.2.
                        
                        
                           Või osutatakse teenust litsentsiandja elukohas või juhatuse asukohas?
                        
                     
                           2.3.
                        
                        
                           Kas juhul, kui vastus küsimusele 2.1 või küsimusele 2.2 on jaatav, kuulub asjaomase kohtu pädevusse ka otsuse tegemine litsentsitasude kohta, mis tulenevad õiguste kasutamisest teises liikmesriigis või kolmandas riigis?
                        
                     
         
               3.
            
            
               Juhul kui vastus esimesele küsimusele või küsimustele 2.1 ja 2.2 on eitav: kas määruse (EÜ) nr 44/2001 artikli 5 lõike 1 punktide a ja c kohase litsentsitasu maksmise üle otsustamise pädevus tuleb lahendada nende põhimõtete alusel, mis tulenevad Euroopa Kohtu praktikast 27. septembri 1968. aasta konventsiooni kohtuotsuste tunnustamise ja täitmise kohta tsiviil- ja kaubandusasjades (Brüsseli konventsioon) artikli 5 lõike 1 kohta?
            
         
      (1)  EÜT L 12, lk 1; ELT eriväljaanne 19/04, lk 42.